Dalia Dokšaitė

**Dalia Dokšaitė** (g. 1955 m. gegužės 4 d. Vilniuje) – lietuvių tapytoja, dirbanti japonų sumi-e (*sumi-e - tapyba tušu*) technika.

## Biografija
D. Dokšaitė 1980 m. baigė Vilniaus dailės akademiją. Po studijų dirbo dailininke Šiaulių dramos teatre bei Lietuvos kino studijoje ir televizijoje. Vadovavo jaunimo dailės studijai. 1998 m. įkūrė ir iki šiol vadovauja *sumi-e* ir kaligrafijos studijai „Tušo kelias“. Nuo 1976 m. dalyvauja parodose. Pirmoji personalinė aliejinės tapybos ir scenografijos paroda surengta 1992 m. Nuo 1996 m. dirba išskirtinai *sumi-e* technika .

Nuo 1995 m. Lietuvos dailininkų sąjungos, nuo 1997 m. ji Japonijos *sumi-e* sąjungos *Sumi- bi* nare; 2006 m. atkūrus Japonijos-Lietuvos asociacijos veiklą, valdybos narė. 

Dailininkė organizuoja nacionalines ir tarptautines parodas bei renginius. Dalyvauja mokslinėse konferencijose, veda sumi-e ir kaligrafijos seminarus, skaito paskaitas, aktyviai dalyvauja radijo bei televizijos laidose, rašo straipsnius. 

## Svarbiausios parodos
### Sumi-e personalinės parodos Lietuvoje
* "Sakrališkasis Vilnius". Lietuvių kalbos institute (2008 m. gruodis).
* III Tarptautinėje Bonsai & Suiseki Alytus 2007 Parodoje.
* "Paveikslų galerijoje", Telšiai(2007 m. balandis).
* Vilniaus Mažajame teatre (2007 m. balandis).
* „…Paukščių Taku…“. Galerija „Aukso pjūvis, Kaunas (2006 m. gruodis).
* „Žemaitija- Japonija“. Žemaičių dailės muziejus, Plungė (2006 m. liepa).
* „Lietuva- Japonija“. Vilniaus Rotušė, Vilnius (2005 m. spalis).
* II Tarptautinėje Bonsai & Suiseki Alytus 2005 Parodoje.
* „Nuo Japonijos iki Baltų“. Parlamento galerija, Lietuvos Respublikos Seimas, Vilnius. (2005 m. birželis)
* „Rūko šviesa“. Sugiharos namai, Kaunas (2005 m. sausis).

### Sumi-e parodos
* Inagės galerija, Tokijas. Japonija (2006 m. sausis).
* Kawamuros muziejus. Japonija (2005 m. gruodis).
* „Lietuva“. NHK (Japonijos televizijos) galerija. Japonija (2005 m. birželis).
* Kawamuros muziejus. Japonija (2005 m. gegužė).
* Ginzos galerija, Tokijas. Japonija (2005 m. balandis).
* „Lietuvos Kelias“. Lietuvos Respublikos ambasada Minske. Baltarusija (2005 m. vasaris).

## Straipsniai
* „Monochrominė ZEN tapyba Japonijoje – sumi-e“ / Indra, 2000 m.
* „Ten, kur žemaičiai semiasi stiprybės, arba kuo mes panašūs į japonus?“ / Žemaičių žemė.

## Paveikslai

Image:Ciklas Japonija.jpg|Paveikslų ciklas "Japonija. Žiema, pavasaris, vasara, ruduo" Kamakura
Image:Ciklas Japonija1.jpg|Paveikslų ciklas "Japonija. Žiema, pavasaris, vasara, ruduo" Kamakura
Image:Ciklas Japonija2.jpg|Paveikslų ciklas "Japonija. Žiema, pavasaris, vasara, ruduo" Kamakura
Image:Ciklas Japonija3.jpg|Paveikslų ciklas "Japonija. Žiema, pavasaris, vasara, ruduo" Kamakura
Image:Ciklas Japonija4.jpg|Paveikslų ciklas "Japonija. Žiema, pavasaris, vasara, ruduo" Kiotas
Image:Cklas Japonija5.jpg|Paveikslų ciklas "Japonija. Žiema, pavasaris, vasara, ruduo" Kiotas 
Image:Ciklas japonija6.jpg|Paveikslų ciklas "Japonija. Žiema, pavasaris, vasara, ruduo" Kiotas
Image:Ciklas Japonija7.jpg|Paveikslų ciklas "Japonija. Žiema, pavasaris, vasara, ruduo" Kiotas
Image:Paveikslas Vilnius.jpg|Paveikslų ciklas "Lietuva. Metų laikai" Vilnius
Image:PaveikslasKaunas.jpg|Paveikslų ciklas "Lietuva. Metų laikai" Kaunas
Image:PaveikslasTrakai.JPG|Paveikslų ciklas "Lietuva. Metų laikai" Trakai
Image:PaveikslasNerija.JPG|Paveikslų ciklas "Nerija" 


## Šaltiniai